নওগাঁ জেলা ইলেকট্রিক (ব্যাটারী চালিত) অটোরিক্সা মালিক সমবায় সমিতি লিঃ এর ত্রি-বার্ষিক নির্বাচন অনুষ্ঠিত হয়েছে। গতকাল শুক্রবার সকাল হতে সন্ধা পর্যন্ত সুন্দর পরিবেশে নওগাঁ শহরে এটিএম মাঠে এই নির্বাচন অনুষ্ঠিত হয়। নির্বাচনে সভাপতি ও সাধারন সম্পাদক পদে কোন প্রতিদ্বন্দী না থাকায় বিনা প্রতিদ্বন্দীতায় সভাপতি পদে মাহবুব হাসান (পল্টু) ও সাধারণ সম্পাদক পদে দেওয়ান মিনহাজুর রহমান (বিপু) নির্বাচিত হয়। উক্ত নির্বাচনে দেওয়ান মোস্তাকিন আহম্মেদ নিপুর সভাপতিত্বে সদস্য আজিজার রহমান এবং আব্দুল মজিদ এর তত্বাবধানে ১২০৬ জন ভোটারের মধ্যে ৭৩৮ জন ভোট গ্রহন শেষে সহ-সভাপতি পদে আবুল কালাম ও মামুনুর রশিদ (বুলেট), যুগ্ম সম্পাদক সোহেল রানা (রাজু), কোষাধ্যক্ষ জহুরুল ইসলাম (রিপন) ও পরিচালক পদে নজরুল ইসলাম, আমজাদ হোসেন, লতিফুল ইসলাম (রনি), বুলবুল সরদার, সোহেল রানা, আব্দুর রশিদ। নওগাঁ জেলা ইলেকট্রিক (ব্যাটারী চালিত) অটোরিক্সা মালিক সমবায় সমিতি লিঃ এর ত্রি-বার্ষিক নির্বাচনে নির্বাচিত এই কমিটি আগামী তিন বছর দায়িত্ব পালন করবেন বলে জানা গেছে।